stanford-oval/wikipedia huggingface dataset:
Kolbeinn Sigþórsson
Seurajoukkueura

Kolbeinn aloitti uransa aikuisten sarjoissa pelaamalla viisi ottelua HK Kópavogsissa Islannin toisella sarjatasolla 2006. Hän pelasi alankomaalaisen AZ Alkmaarin alle 19- ja 21-vuotiaiden joukkueissa 2007–2010 ennen siirtymistään seuran edustusjoukkueeseen. Hän teki kaudella 2010–2011 Eredivisiessa 15 maalia 32 ottelussa. Eurooppa-liigassa hän teki kuudessa ottelussa kolme maalia, ja pelasi lisäksi kolme Eurooppa-liigan karsintaottelua.
Kolbeinn pelasi kaudet 2011–2015 amsterdamilaisessa AFC Ajaxissa. Hän pelasi seurassa kaikkiaan 80 pääsarjaottelua, joissa teki 31 maalia. Hän voitti Alankomaiden-mestaruuden 2012, 2013 ja 2014 sekä Alankomaiden supercupin 2013. Mestarien liigassa hän pelasi Ajaxissa 11 ottelua ja Eurooppa-liigassa viisi, ilman maaleja. Hän oli kehräsluuvamman vuoksi sivussa puoli vuotta kaudella 2011–2012 ja olkapäävamman vuoksi viitisen kuukautta kaudella 2012–2013.
Kolbeinn siirtyi Ranskan pääsarjan Nantesiin kolmen miljoonan euron siirtosummalla kesällä 2015. Ensimmäisellä Ligue 1-kaudellaan hän pelasi 26 ottelua, joissa teki kolme maalia.
Maajoukkue

Kolbeinn Sigþórsson pelasi Islannin alle 17-, 19- ja 21-vuotiaiden maajoukkueissa. Hän pelasi Islannin kaikki kolme ottelua alle 21-vuotiaiden EM-kilpailuissa 2011. Ensimmäisen A-maaottelunsa hän pelasi Färsaaria vastaan maaliskuussa 2010. Hän teki tuossa ottelussa myös ensimmäisen maaottelumaalinsa. Ensimmäisen arvokilpailujen karsintaottelunsa hän pelasi 0–1-tappioon päättyneessä EM-karsintaottelussa Tanskaa vastaan syyskuussa 2010.
Kolbeinn on pelannut kaikkiaan 64 A-maaottelua, joissa hän on tehnyt 26 maalia. Pelaamissaan yhdeksässä MM-karsintaottelussa hän on tehnyt neljä maalia; nämä syntyivät neljässä peräkkäisessä ottelussa syksyllä 2013. 23 EM-karsintaottelussaan hän on tehnyt seitsemän maalia. Hän pelasi kaikissa kymmenessä EM-karsintaottelussa Islannin selviytyessä EM-kilpailuihin 2016. EM-lopputurnauksessa hän pelasi avauskokoonpanossa joukkueensa kaikki viisi ottelua ja teki neljännesvälierässä Englantia vastaan 2–1-voittomaalin 18. minuutilla ja puolivälierässä Ranskaa vastaan 1–4-kavennusmaalin 56. minuutilla.
Miguel Delibes

Miguel Delibes (1998).
Miguel Delibes lapsena.
Miguel Delibes [mi'ɣel de'liβes] (17. lokakuuta 1920 Valladolid, Espanja – 12. maaliskuuta 2010 Valladolid) oli espanjalainen kirjailija ja Espanjan kuninkaallisen akatemian (Real Academia Española) jäsen.
Delibes sai Nadal-palkinnon esikoisromaanillaan La sombra del ciprés es alargada (1947). Hän julkaisi romaanien lisäksi novelleja. Esikoisromaanin (ohjaaja Luis Alcoriza, 1990) lisäksi useista hänen teoksistaan on tehty elokuvia.
Cinco horas con Mario on hänen tunnetuin teoksensa. Siitä on tehty teatterimonologi ja näytelmäelokuva. Teoksia on käännetty yli 30 kielelle, ei kuitenkaan suomeksi. Espanjan kieltä huoltavan akatemian jäsenenä hänen vastuullaan oli e-kirjain.
Delibes opiskeli lakia ja taloustiedettä ja toimi vuodesta 1945 kauppaoikeuden professorina Valladolidin yliopistossa. Hän työskenteli myös journalismin alalla mutta joutui jättämään päätoimittajan tehtävät arvosteltuaan Francisco Francon politiikkaa. Hänelle myönnettiin vuonna 1993 Miguel de Cervantes -palkinto.
Delibes kirjoitti parikymmentä romaania ja lisäksi luontoa ja metsästystä koskevia teoksia. Viimeisestä romaanistaan, ainoasta historiallisesta romaanistaan El Hereje (1998), hän sai valtionpalkinnon. Sen jälkeen Delibes kirjoitti vielä teoksen La tierra herida (2005), jossa kirjailija keskustelee biologipoikansa kanssa ilmastonmuutoksesta.
Delibesiltä leikattiin paksusuolen syöpä vuonna 1998. Hän on sanonut, että leikkaus pelasti hänen henkensä mutta tappoi kyvyn kirjoittaa.
Kekkonen (EP)

| Kekkonen Moogetmoogs |
| --- | --- | --- |

EP-levyn tiedot
 Äänitetty : 1992–1993 Harasoo-studio
 Julkaistu: 1993
 Tyylilaji: rock
 Kesto: 11.31
 Levy-yhtiö: Poko Rekords
Moog Konttisen muut julkaisut
| Kadonnut levy 1992 | Kekkonen 1993 | Saippuaooppera 1994 |
Kekkonen on Moogetmoogs -yhtyeen vuonna 1993 julkaistu neljän kappaleen CD-EP. Se äänitettiin Harasoo Studiossa vuosina 1992–1993. Äänittäjänä ja miksaajana toimi Jani Viitanen. EP jäi Moogetmoogsin viimeiseksi levytykseksi. Nimikkokappale Kekkonen (- Victoria -) julkaistiin myös Rock-Festari, 16 kotimaista rockhittiä kokoelmalla.
Kappaleet

Kekkonen – 3.10 (alkup. Victoria)
Vasen pakki – 3.41 (alkup. Centerfield)
Anaboliset monot – 3.28
Liikennevaloblues – 1.12
Kokoonpano

Jorma Pelamo – bassokitara, laulu
Moog Konttinen – keuhkot, äänihuulet ja kieli
Juha "Mösä" Miettinen – kitara, laulu
Jukka "Juke" Aronen – rummut
Markku Mäkinen – kitara
Kokoonpano > Vierailevat muusikot

Hannu Pirttikangas – kosketinsoittimet
Kikka Laitinen – taustalaulu (kappale 1)
Jani Viitanen – kitara, musiikkiohjelmointi (kappale 4)
Aiheesta muualla

Kekkonen discogs.com -sivustolla
Rauno Keltanen

Rauno Keltanen vuonna 1974.
Rauno Vorna Matti Keltanen (s. 1. helmikuuta 1943 Nuijamaa) on suomalainen laulaja, laulunopettaja ja kuoronjohtaja, joka vaikutti Kajaanin mieslaulajissa 1970-luvulla.
Diskografia

Soi maailma säveleitä (1985)
Sinun Silmäs Ja Minun Silmät (1985)
Anna Luoja Suo Jumala (1985)
Hän suuri on ihmeellinen (1985)
Mieleni minun tekevi (1985)
Aiheesta muualla

Rauno Keltasen esitystuotanto Suomen äänitearkistossa (1901–1999)
Yèvre-la-Ville

Näkymä Yèvre-le-Châtelista.
Yèvre-la-Ville on Ranskan kunta Centre-Val de Loiren hallintoalueella Loiret’n departementissa. Kunnan asukasluku vuonna 2014 oli 714. Kunta kuuluu departementissaan Malesherbesin kantoniin Pithiviersin arrondissementissa. Se sijaitsee alle 10 kilometriä kaakkoon Pithiviersin kaupungista.
Vuonna 1973 Yèvre-la-Villeen liitettiin naapurikunta Yèvre-le-Châtel pari kilometriä pohjoisempana. Yèvre-le-Châtel kuuluu kauneimpien ranskalaiskylien järjestöön Les Plus Beaux Villages de France.
Aiheesta muualla

Kuvia tai muita tiedostoja aiheesta Yèvre-la-Ville Wikimedia Commonsissa
Kunnan matkailusivusto
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: fr:Yèvre-la-Ville
Käännös suomeksi
Pyntösjärvi

| Pyntösjärvi |
| --- | --- |
 Kuivattu Pyntösjärvi Senaatin karttakokoelman venäläisessä topografikartassa vuodelta 1907.
Valtiot:   Suomi
Paikkakunta:  Pori
Koordinaatit:  61°32′15″N, 21°50′15″E
Mittaustietoja
 fiPyntösjärvi 
Pyntösjärvi eli Hyvelänjärvi on kuivatettu järvi Porissa Satakunnassa Kokemäenjoen alueen Porin alueella. Kuivatushankkeen aloite tehtiin vuonna 1811 ja hanke saatiin päätökseen 1930-luvulla. Kuivatus on sikäli ollut täydellinen, että koko järven pohja on nykyään viljeltyä peltomaata. Alue tunnetaan nimellä Pyntösjärvenaukee.
Entisestä järvestä on jäänyt muistuttamaan erilaiset paikannimet. Niitä ovat esimerkiksi Pyntösjärvi (ojitettu suo), Järvenpää, Järvisuo, Järvenranta, Järvensivu, Koivuluoto, Järvikallio, Järvikylä ja Järvioja.
Järven nimi

Kalmbergin kartastossa vuodelta 1856 järvi on nimetty yhdessä karttalehdessä "Pyyndöjärvi"  ja toisessa karttalehdessä "Kjulböleträsk" . G.J. Elghin katselmuskartassa vuodelta 1814 käytetään järvestä nimeä "Pyndöjärfvi träsk". Nimi Kjulböleträsk on johdettu järven lounaispuolella sijaitsevan Hyvelän (ruots. Hjulböle) kylän nimestä. I. Tillbergin pitäjänkartassa vuodelta 1806 nimi kirjoitettiin "Hjulböhle träsk". Ruotsalaisen nimen takana ovat suomalaiset nimet Hyvelän kylä ja Hyvelänjärvi . Myös kirjoitusasuja "Pyndäsjärwi", "Pyndesjärvi träsk" ja "Hiuhböle träsk" on käytetty eräissä muissa yhteyksissä. Harvoin käytetty nimi on "Södermarko träsk", mikä viittaa järven koillispuolen Söörmarkun kylään.
Historiallinen maantieto

Järven muoto oli pitkä ja kapea ja järven keskikohdassa oli kapeampi kohta. Järvi oli niin matala, että järven keskikohdasta pääsi kesällä kulkemaan ylitse jalan. Järven keskikohdan yli johti vuoden 1762 pitäjänkartan mukaan tie takana oleviin kyliin. Järvi oli muuallakin matala. Katselmuksessa sen syvyyttä mitattiin veneestä ja saatiin tulokseksi 2−4 kyynärää eli noin 1−2,5 metriä. Järvessä oli sen kaakkoispäässä 3−5 saarta .
Järven pituus voidaan arvioida G. J. Elghin katselmuskartasta vuodelta 1814. Sen mukaan järvi oli noin 14 000 kyynärää eli noin 8,4 kilometriä pitkä ja sen eteläosan leveämpi kohta 1 300 kyynärää eli noin 700−800 metriä leveä. Kapea ylityskohta järven puolivälissä oli noin 300 kyynärää eli noin 200 metriä leveä.
Järven luusua sijaitsi sen eteläkärjessä, mistä oja virtasi mutkan kautta länteen ja laski vuoden 1856 kartan mukaan Hyvelän ja Ruosniemen kylien välistä Kokemäenjoen suistossa olleelle suolle. Hyvelän kylän mylly sijaitsi tuossa ojassa. Laskuoja likimain samassa paikassa myllyineen näkyy myös jo maanmittari Jean Åhmanin mittaamassa Ruosniemen kylän isonjaon kartassa vuodelta 1765. Samalla järvestä näkyy pohjoisessa, Söörmarkun suunnassa yhteys myös Kellahdenjoen vesistöön kuuluvaan Röörmaarinojaan sekä vuoden 1856 Sotilastopografisessa kartassa että Söörmarkun Ylikylän Isonjaon kartassa vuosilta 1780-1793. Vuonna 1907 mitatussa venäläisessä topografikartassa 1:21 000, jossa järvi on jo kuivattu, laskuoja muodostuu ainoastaan etelän suuntaan ja kuivauksessa perattu lasku-uoman alkuosa on merkitty karttaan jyrkkäreunaisena.
Kuivattaminen

Isojaossa Pyntösjärvi oli merkitty joutavaksi kosteikoksi, jota ei jaettu kellekään. Vuonna 1740 annettiin ensimmäistä kertaa talonpojille mahdollisuus kuivattaa soita ja kosteikkoja, mutta käytännössä lain kirjainta ventytettiin koskemaan myös järvien vedenlaskuja. Tämä oli varmasti talonpoikien tiedossa, kun he vuonna 1811 anoivat maaherralta lupaa kuivattaa Pyntösjärvi. Asiaa koskevia kuultiin samana vuonna ja vuonna 1814 järvestettiin järvellä katselmus, jossa asiaa arvioitiin. Katselmuksen jälkeen uuden laskuojan paikkaa haettiin maanmittarin avulla ja tästä suunnitelmasta piirsi G. J. Elghin kartan. Maaherra antoi elokuussa 1814 luvan laskea järven vedenpinta suunnitelman mukaisesti.
Vuonna 1825 maaherraa lähestyttiin valituksella, että osa osakkaista eivät olleet täyttäneet velvoitteita omalta osaltaan. Jatkosta ehdotettiin heti uutta sopimusta, jonka maaherra hyväksyi vuonna 1827. Uusien vaikeuksien jälkeen perustettiin vuonna 1837 kuivatusyhtiö "Bolaget för Pyndäsjärvi uttorkningsarbetet" taloudellisia ja käytännön asioita hoitamaan. Kuivatus alkoi tuottaa tuloksia ja vuonna 1843 yksi osakkasista anoi kuivuneiden vesijättömaiden jakamista. Vaikka jako mitattiin, kumosi senaatin talousosasto maaherran päätöksen vuonna 1845 eikä jakoa pantu toimeen. Alkuperäinen sopimus vaati, että järven olisi kuivuttava kokonaan, jotta jako olisi voitu tehdä.
Uudet riidat kuivatuksen velvollisuuksien laiminlyönneistä vietiin käräjäoikeuteen vuonna 1853 ja edelleen taas vuonna 1854. Näiden seurauksena järjestettiin vuonna 1855 kuivatusalueella katselmus, jotta vallitseva tilanne selviäisi. Vuonna 1873 maaherra määrää maanmittarin jakamaan vesijätön maat osakkaille, mutta koska osa alueista eivät olleet vieläkään kuivuneet, ei jakoa pantu toimeen. Kuivattamiseen ryhtyneet viljelijät eivät koskaan saaneet hankkeesta uutta maata eikä liioin saanut seuraavakaan sukupolvi. Vesijättömailta niitettiin vain heinää, jonka tuotto oli kuitenkin heikkoa. Hanke valmistui vasta 1930-luvulla ja maajako päästiin vihdoin toteuttamaan noin 120 vuotta aloittamisen jälkeen.
Korpin hetki

| Korpin hetki Horna |
| --- | --- | --- |

EP-levyn tiedot
 Äänitetty : 1999
 Julkaistu: toukokuu 2002
 Formaatti: 7" vinyyli
 Tyylilaji: black metal
 Kesto: 13.20
 Levy-yhtiö: Apocalyptic Empire Records
Hornan muut julkaisut
| Sudentaival 2001 | Korpin hetki 2002 | Risti ja ruoska 2002 |
Korpin hetki on suomalaisen black metal -yhtye Hornan 7" vinyyli-EP. Siitä julkaistiin 500:n kappaleen käsin numeroitu painos.
Kappaleet

Ikuisuuden pimeyden varjoihin – 4.52
Condemned to Hell – 3.24 (Impaled Nazarene -cover)
Synkän muiston äärellä – 5.04
Kokoonpano

Shatraug – kitara, bassokitara, valokuvat
Gorthaur – rummut
Nazgul – laulu
Iskariot – kitara
Aiheesta muualla

Albumi Korpin hetki Encyclopaedia Metallum -sivustolla (englanniksi)
Korpin hetki discogs.com -sivustolla
Ángel Víctor Torres

| Ángel Víctor Torres |
| --- | --- |

Kanariansaarten aluejohtaja
 16. heinäkuuta 2019 –  
Edeltäjä:  Fernando Clavijo Batlle
Kanariansaarten sosialistisen puolueen pääsihteeri
 2017–  
Arucasin pormestari
 2011–2015 2003–2007  
Henkilötiedot
Syntynyt: 13. maaliskuuta 1966 (ikä 58) Arucas
Kansalaisuus:   Espanja
Tiedot
Puolue:  Espanjan sosialistinen työväenpuolue
Tutkinnot:  Universidad de La Laguna
Ángel Víctor Torres (s. 13. maaliskuuta 1966 Arucas, Gran Canaria) on espanjalainen poliitikko. Hän on Kanariansaarten aluejohtaja ja Kanariansaarten sosialistisen puolueen (Partido Socialista de Canarias) pääsihteeri.
Torres opiskeli espanjalaista filologiaa La Lagunan yliopistossa ja toimi lukioasteen kielenopettajana. Torres oli Arucasin pormestari 2003–2007 ja 2011–2015.
Käännös suomeksi
Milás polý

|  Milás polý> Kappaleen tiedot |
| --- | --- |
Esittäjä(t):  Cháris Anastasíou (Haris Anastazio)
Säveltäjä(t):  John Vickers
Sanoittaja(t):  Cháris Anastasíou
Euroviisutiedot
Vuosi:  1990
Maa:  Kypros
Kieli:  kreikka
Sijoitus:  14.
Pisteet:  36
Sanat:  sanoitus
Muuta:  Kapellimestarina Stanko Selak
Milás polý (kreik. Μιλάς πολύ, laus. ”Milas poli”, ”Puhut paljon”) on Cháris Anastasíoun esittämä kappale, joka edusti Kyprosta vuoden 1990 Eurovision laulukilpailussa Jugoslavian Zagrebissa.
Kappale sijoittui Euroviisuissa 22 maan joukosta sijalle 14. 36 pisteellä.
Random 1–8

| Random 1-8 Muse |
| --- | --- | --- |

EP-levyn tiedot
 Äänitetty : 2000
 Julkaistu: 4. lokakuuta 2000
 Tuottaja(t): John Leckie, Muse
 Tyylilaji: Rock
 Kesto: 51.58
 Levy-yhtiö: Avex
Musen muut julkaisut
| Muscle Museum EP 1999 | Random 1-8 2000 | Dead Star/In Your World 2002 |
Random 1-8 on brittiläisen rockyhtyeen Musen kolmas EP-julkaisu vuodelta 2000. Vain Japanin markkinoille julkaistulla EP:llä on b-puolia yhtyeen aiemmilta singleiltä ja kaksi live-kappaletta.
EP sisältää kolme piilotettua kappaletta, jotka ovat kaikki uudelleenmiksauksia yhtyeen Sunburn-kappleesta. Kappaleet on piilotettu EP:n viimeisen raidan loppuun. [vanhentunut linkki]
Kappaleet

Host - 4:16
Coma - 3:36
Pink Ego Box - 3:31
Forced In - 5:08
Agitated - 2:23
Yes Please - 3:07
Fillip (live) - 3:46
Do We Need This (live) - 26:10
Sunburn (Timo Maas Sunstroke Mix)
Sunburn (Timo Maas Breakz Again Mix)
Sunburn (Steven McCreery Mix)
Aiheesta muualla

Yhtyeen virallinen kotisivu
Random 1-8 Musewikissä
Muse
| --- | --- |
Studioalbumit:   Showbiz  Origin of Symmetry  Absolution  Black Holes and Revelations  The Resistance  The 2nd Law  Drones  Simulation Theory  Will of the People 
Kokoelmat ja konserttitallenteet:   Hullabaloo Soundtrack  Absolution Tour  HAARP  Live at Rome Olympic Stadium 
Demot ja EP:t:   This Is A Muse Demo  Muse  Muscle Museum  Random 1-8  Dead Star/In Your World  Summer Stadiums 2010  Live at Köln Gloria Theatre
Millennium Stadium

| Millennium Stadium |
| --- | --- |

Rakennuksen tiedot
Sijainti:  Cardiff, Wales
Koordinaatit:  51°28′41.73″N, 3°10′57.29″W
Rakennustyöt aloitettu:  1997
Avattu:  1999
Omistaja:  Welsh Rugby Union (WRU)
Kenttä:  Tekonurmi (vuoteen 2014 saakka nurmi)
Kustannukset:  121 miljoonaa puntaa
Arkkitehti:  Populous, Atkins
Käyttäjät
 WRU 
Katsojakapasiteetti
 74 500 
Kentän mitat
 120 m x 79 m 
Lisää rakennusartikkeleitaArkkitehtuurin teemasivulla
Principality Stadium (ent. Millennium Stadium, kymriksi Stadiwm y Mileniwm) on stadion Cardiffissa, Walesissa. Walesin rugbymaajoukkue pelaa siellä kotiottelunsa. Stadion oli valmistuessaan 74 500 katsojapaikallaan Yhdistyneen kuningaskunnan suurin, mutta laajennettu Old Trafford ohitti sen noin 2 000 istumapaikalla. Nykyisin se on Britannian neljänneksi suurin stadion, kun uusi Wembley Stadium valmistui ja Twickenham Stadiumin laajennus saatiin päätökseen. Vuonna 1999 valmistuneen stadionin omistaa Walesin rugbyliitto (WRU).
Aiheesta muualla

Wikimedia Commonsissa on kuvia tai muita tiedostoja aiheesta .
Millennium Stadiumin kotisivu
Ramones Mania

| Ramones Mania Ramones |
| --- | --- | --- |

Kokoelmalevyn tiedot
 Äänitetty : 1976–1987
 Julkaistu: 31. toukokuuta 1988
 Tyylilaji: punk rock
 Kesto: 75.33
 Levy-yhtiö: Sire
Ramonesin muut julkaisut
| Halfway to Sanity 1987 | Ramones Mania 1988 | Brain Drain 1989 |
Ramones Mania on vuonna 1988 julkaistu Ramonesin kokoelma-albumi, joka on ensimmäinen Yhdysvalloissa kultaa myynyt (500 000 kpl) yhtyeen albumi.
Kappaleet

I Wanna Be Sedated
Teenage Lobotomy
Do You Remember Rock 'n' Roll Radio?
Gimme Gimme Shock Treatment
Beat on the Brat
Sheena Is a Punk Rocker
I Wanna Live
Pinhead
Blitzkrieg Bop
Cretin Hop
Rockaway Beach
Commando
I Wanna Be Your Boyfriend
Mama’s Boy
Bop Till You Drop
Happy Family
Bonzo Goes to Bitpurg
Outsider
Psycho Therapy
Wart Hog
Animal Boy
Needles and Pins (Orig. Jackie DeShannon)
Howling At The Moon (Sha–La–La)
Somebody Put Something in My Drink
We Want the Airwaves
Chinese Rock
I Just Want to Have Something to Do
The KKK Took My Baby Away
Indian Giver (Orig. 1910 Fruitgum Company)
Rock 'n' Roll High School
Arviot

Allmusic:
Robert Christgau: B
Michael Adams

| Michael Adams |
| --- | --- |
 Michael Adams vuonna 2023.
Henkilötiedot
Koko nimi:  Michael Adams
Syntynyt: 17. marraskuuta 1971 (ikä 52)
Kansalaisuus:   englantilainen
Shakinpelaaja
Titteli:  suurmestari
Elo-luku:  2 754 (tammikuussa 2014) FIDE:n listan sijoitus 13.
Korkein Elo:  2755 (heinäkuussa 2000)
Aiheesta muualla
www.michaeladamschess.co.uk
Michael Adams (s. 17. marraskuuta 1971) on brittiläinen shakin suurmestari. Hänen paras sijoituksensa on ollut neljäs FIDE:n listalla. Vuoden 2008 huhtikuussa hän oli listalla 14. Elo-luvulla 2729. Hän oli samalla myös paras brittiläinen pelaaja listalla.
Adams on menestynyt hyvin shakin maailmanmestaruusturnauksissa. Hän on päässyt kolme kertaa semifinaaliin ja kerran finaaliin, jossa hän hävisi täpärästi Rustam Kasymdžanoville tie-break-peleissä.
Aiheesta muualla

Kuvia tai muita tiedostoja aiheesta Michael Adams Wikimedia Commonsissa
Michael Adams ChessGames.com-sivustolla (englanniksi)
FIDE-kortti: Michael Adams (englanniksi)
Michal Krčmář (balettitanssija)

Michal Krčmář
Michal Krčmář (s. 13. kesäkuuta 1990 Praha, Tšekkoslovakia) on tšekkiläissyntyinen balettitanssija, joka tanssii Suomen kansallisbaletissa tähtitanssijana. Hän on kuulunut Kansallisbaletin balettikuntaan vuodesta 2011. Suomen Kulttuurirahasto myönsi hänelle vuonna 2016 Edvard Fazer -palkinnon. Perusteluissa mainittiin Krčmářin huikea tekniikka ja syvällinen taiteellinen tulkinta. Lisäksi hän on ollut kannustava työtoveri ja mentoroinut uransa alussa olevia tanssijoilta.
Krčmář on opiskellut Prahan tanssikonservatoriossa 2001–2009 ja osallistunut Daria Klimentovan mestarikurssille Prahassa 2006. Suomessa hän sai tähtitanssijan tittelin 2015. Hän on tehnyt vierailuja muun muassa Japaniin, Venäjälle ja Kolumbiaan sekä kotimaansa Prahan valtionoopperan balettiin 2012. Ennen kiinnitystään Kansallisoopperan balettiin hän on työskennellyt solistitanssijana Böömin baletissa ja Prahan valtionoopperan baletissa.
Aiheesta muualla

Michal Krčmárin kotisivu
Ángelos Basinás

Ángelos Basinás.
Ángelos Basinás (kreik. Άγγελος Μπασινάς, s. 3. tammikuuta 1976 Chalkída, Kreikka) on kreikkalainen jalkapalloilija, joka on pelipaikaltaan keskikenttäpelaaja. Basinás pelaa Englannin Valioliigassa Portsmouthissa.
Basinás aloitti uransa Kreikan pääsarjassa Panathinaikosissa vuonna 1995 ja voitti siellä muun muassa kaksi Kreikan-mestaruutta (1996 ja 2004). Kaudella 2005–2006 Basinás siirtyi Espanjaan Primera División Mallorcan joukkueeseen. Basinás edusti Mallorcaa kauden 2008 loppuun. Hän kävi sen jälkeen pelaamassa Kreikassa AEK Ateenassa, mutta siirtyi vuonna 2009 Englannin Valioliigan Portsmouthiin.
Kreikan maajoukkueessa Basinás on tehnyt neljä maalia 69 pelatussa A-maaottelussa. Basinás oli myös mukana voittamassa vuoden 2004 Euroopan-mestaruutta.
Ángelo Henríquez

| 0 | 1 | 2 | 3 |
| --- | --- | --- | --- |

Henkilötiedot
Koko nimi: Ángelo José Henríquez Iturra
Syntymäaika: 13. huhtikuuta 1994 (ikä 30)
Syntymäpaikka: Santiago, Chile
Pelipaikka: hyökkääjä
Pituus: 180 senttimetriä
Seura
Seura: Dinamo Zagreb
Pelinumero: 9
Junioriseurat
2007–2012: Universidad de Chile
Seurat
| Vuodet | Seura | O | (M) |
| 2011–2012 | Universidad de Chile | 17 | (11) |
| 2012– | Manchester United | 0 | (0) |
| 2013 | → Wigan Athletic (laina) | 4 | (1) |
| 2013–2014 | → Zaragoza (laina) | 25 | (6) |
| 2014– | → Dinamo Zagreb (laina) | 25 | (20) |
Maajoukkue
| 2012– | Chile | 5 | (2) |
 Seurajoukkueuran tilastot kattavat vain kansalliset sarjat, päivitetty 17. toukokuuta 2015.  Maajoukkueuran tilastot päivitetty 17. toukokuuta 2015.
| Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Mitalit> Maa:   Chile.Miesten jalkapallo.Copa América  | Maa:   Chile> Miesten jalkapallo. |
| --- | --- | --- | --- |
|  Kultaa | Chile 2015 |  |  |
Ángelo José Henríquez Iturra (s. 13. huhtikuuta 1994 Santiago) on chileläinen jalkapalloilija, joka edustaa kroatialaista Dinamo Zagrebia, ja on lainassa Manchester Unitedista.
Millennium Cross

Millennium Cross
Millennium Cross (mak. Милениумски крст, Mileniumski krst) on maailman suurin risti. Risti rakennettiin kristinuskon 2000-vuotisjuhlan kunniaksi. Risti sijaitsee Vodno-vuoren päällä lähellä Skopjen kaupunkia Pohjois-Makedoniassa.
Ristin rakentaminen aloitettiin vuonna 2002 ja se valmistui vuonna 2011. Ristin yhteyteen on rakennettu ravintola ja lahjaliike. Vuoren huipulle pääsee köysiradalla tai tietä pitkin.  Ristin rakentamisen rahoitti Makedonian ortodoksinen kirkko. Muistomerkki on 66 metriä korkea ja se on valmistettu raudasta.
Aiheesta muualla

Kuvia tai muita tiedostoja aiheesta Millennium Cross Wikimedia Commonsissa
Matti Koskela

Matti Koskela tarkoittaa muun muassa seuraavia henkilöitä:
Matti Koskela (1933–2020), suomalainen taidegraafikko ja kuvanveistäjä
Matti Koskela (s. 1987), suomalainen salibandyn pelaaja
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Matti Koskela”, voi hakea sivunnimihaulla, laajalla sivunnimihaulla tai tekstihaulla.
Killer Queen

| ”Killer Queen” Queen |
| --- | --- | --- |

Singlen tiedot
 Albumilta: Sheer Heart Attack
 Julkaistu: 11. lokakuuta 1973
 Tuottaja(t): Roy Thomas Baker ja Queen
 Tyylilaji: rock / glam rock
 Kesto: 02.58
 Levy-yhtiö: EMI
Listasijoitukset
 #2 Irlanti; Iso-Britannia  #3 Hollanti; Norja  #10 Itävalta  #12 Saksa; Yhdysvallat  #15 Kanada  #23 Australia  #27 Japani
Queenin muut singlet
| ”Seven Seas of Rhye” 1974 | ”Killer Queen” 1974 | ”Now I'm Here” 1975 |
Killer Queen on englantilaisen rockyhtye Queenin kappale, joka ilmestyi singlenä loppuvuodesta 1973. Se nousi Britannian listan kakkossijalle ja oli yhtyeen läpimurtokappale. Laulaja Freddie Mercuryn kirjoittama kappale on albumilla Sheer Heart Attack, kuten myös "Flick of the Wrist", joka on singlen B-puolella. Vaikuttimistaan kappaleen syntyyn Mercury on maininnut The Beatlesin alkupään tuotannon, The Beach Boysin ja sanoitusten osalta Noel Cowardin.
Queen-musikaalissa We Will Rock You Killer Queen on yksi tarinan päähenkilöistä ja myös esittää nimikappaleensa.
Nauhoitukset

Sen sijaan, että olisi käyttänyt flyygeliä, kuten Mercuryllä oli tapana, hän äänitti kappaleen tavallisella pianolla antaakseen sille vaudevillenomaisen soinnin.